
30. marts 2026

25-års jubilæum på Tradium 

Første april kan Tradium fejre Villy Frank Schaumanns 25-års jubilæum

Onsdag den 1. april 2026 er det 25 år siden, at Villy Frank Schaumann begyndte som underviser på Tradium, hvor han er tilknyttet efteruddannelse inden for transport.

Villy har en stor passion for transportområdet og har gennem sine mange uddannelser inden for området opbygget en dyb faglig og praktisk indsigt. Med en uddannelse som storvognskørelærer er han i stand til at undervise inden for en lang række forskellige områder i relation til blandt andet lastbiler og bus. Det er der mange kursister og elever, der har haft gavn af gennem tiden, ligesom mange kollegaer nyder godt af Villys stærke faglige indsigt i forbindelse med faglig sparring.

Villy er meget vellidt som medarbejder og kollega på Tradium, og han vil blive behørigt fejret i forbindelse med sit jubilæum.


Om Tradium
”Tradium, Erhvervsskole og -gymnasier, Randers” er et uddannelsesmæssigt kraftcenter, der udbyder en bred vifte af ungdoms-, voksen- og efteruddannelser inden for det merkantile og tekniske område: HHX, HTX, EUX, EUD, AMU samt uddannelsen til statsautoriseret fodterapeut og meget mere.
Her arbejder ca. 410 engagerede medarbejdere, og hvert år underviser vi omkring 2.600 elever, fordelt på tre campusser i Randers og på Djursland. 
Som UNESCO Verdensmålsskole har vi et internationalt udsyn. Samtidig har vi et tæt samarbejde med erhvervslivet og arbejder målrettet på at give vores elever og kursister de bedste forudsætninger for en god fremtid. 
Læs mere om os på tradium.dk

